ابراهیم جعفرزاده

ایبراهیم جعفرزاده، سیاست آدامی و آذربایجان ملی فعّالی.

 یاشاییش و چالیشمالار 

ایبراهیم جعفرزاده 1353-جو ایلی­نین شهریور آیی‌­نین ایلک گونونده، خوی شهری نین بیله‌­وار کندینده اکینچی بیر عاییله ده دونیایا گؤز آچدی. بئشینجی صینیفی کندده بیتیریب، خوی­‌دا اورتا اوخولو اوخودو و دیپلومانی قازاندی. آردیندا خوی آزاد بیلیم‌­یوردوندا فارس دیل و ادبیاتیندا لیسانس آلدی.

1378- خوی شهرینین مجلیس سئچگی‌لری سوره‌جینده اولان حق­سیزلیک­لره اعتیراض ائتدیگی اۆچون بیر نئچه یولداشی ایله بیرلیکده توتوقلانیب، 12 گون دوستاقدا ساخلاناندان سونرا 3 آی تعزیری توتوقلو قالماغا محکوم اولوب. او گون ایبراهیم جعفرزاده سئچگی‌لرده آذربایجان ایستک­لرینی توپلوما گئنیش یایماقلا جزالاندی.

1381- ساوالان گونونه گؤره خییوْودا یاخالانیب 5 گون قالاندان سونرا بوراخیلاراق، اینقیلاب محکمه‌سینده تبرئه اولوندو.

1383-ۆن اردیبهشت آیی‌ندا تئهران‌دا یاخالانیب، چوخلو یولداشی ایله بیرلیکده آذربایجان اۆچون بیر شورا یاراتماق ایتیهامی ایله توتوقلانیب 21 گون زینداندا ساخلاندی.

1383- خویدا ابراهیم جعفرزاده و فیکیرداشلاری بیرلیگینده آذربایجان کیملیگینی ساوونا بیلن بیر درنک قورماغا قرار وئریلدی. بئله­‌لیکله اورین درنه‌گی قورولدو.

1384- بابک قالاسیندا توتولوب، 10 گون اهر زیندانیندا ساخلاناندان سونرا وثیقه قویوب، بوراخیلدی. سونوجوندا 5 آی دوستاقدا قالماغا محکوم اولدو.

1384- عائیله قورماق اۆچون مینا کهروبایی ایله ائولنیب، یاشام و گله­‌جکلرینی بیربیرلرینه دویونله­‌دیلر.

1385- ایران گونه­‌لیگی­نین تورکلره توخونماسیندا، ایلک اولاراق آذربایجانین باشا باشیندا شهر اعتراضلارینی پلانلادی آنجاق اعتیراضلار باشلانمامیش توتوقلاندی.

1385- ایسفند آیی­‌نین ایکیسی، دونیالیق آنادیلی موناسیبتی ایله توتوقلاندی. او توتوقلانمادا ایسه اینقیلاب محکمه­‌سی اونا بیر ایل زیندان، ایکی ایل برازجان‌ا سۆرگون و 3 ایل ایجتیماعی حاقلاردان و مجلیس سئچگی­لرینه آدایلیغا یاساقلانمایا محکوم اولدو.

1386- مورداد آیی‌ندا توی­لارینی توتدولار.

1387- تیر آیی‌ن بیرینده دوستاغا گئتدی، بیر ایل سونرا 1388-جی ایلین اوردیبهشت آیی‌نین سونوندا باشقا چالیشقانلار ایله بیرلیکده بوراخیلدی.

1389- ایبراهیم و مینا سئوگی میوه‌­سی آیلا دوغولدو.

1390- سه شنبه گونو شهریورین 29-و سعید متین‌پورون آد گونونو آذربایجانلی سیاسی محبوس­لارین گونو آدلاندیردی.

1390- اورمو گؤلونون قوروتماق سیاستینه قارشی اعتیراضلاردا، امنیتی قووه‌­لر وریندن چاغیریلدی.

1390- مهر آیی­‌نین دؤردونجو گونو حایات یولداشی مینا کهربایی و کیچیک قیزی آیلا ایله بیرلیکده بیر ترافیک قضاسیندا حایاتلارینی ایتیریب دونیالارینی ده‌ییشدیلر.برگزاری سالگرد درگذشت ابراهیم جعفرزاده

 قایناقلار 

آذربایجان شخصیت‌لری
بؤلمه:کیمسه‌لر قارالامالاری
بؤلمه:جنوبی آذربایجان